Den Vest-Sjællandske Avis, 1827-11-24
Man har nu faaet i England Admiral Codringtons Beretning om Slaget, dateret Navarino d. 21de Octbr., som var overbragt til London ved Lord Jngestrie, hvilken selv havde taget en virksom Andeel i Slaget. Den Engelske Admirals Beretning stemmer meget nøie overeens med den Franske; men udbreder sig udførligere over de Stillinger, som de Engelske Skibe have indtaget. Det nye og lærerige som denne Beretning indeholder bestaaer i følgende: at der paa alle Tyrkiske Skibe vare gjort Forberedelser til Kampen; at da Fregatten Darmouth afsendte en Baad til en af Branderne, saa blev Lieutenant Fitroy modtaget med Geværild, at da Flaaden var stillet i Slagtorden og Admiralskibet Asia beskod Capudan Beys Skib, saa erklærede Moharem Bey, som commanderede den Ægyptiske Flaade og som laae nærmere med sit Skib, at han ikke vilde skyde, hvorfor heller ikke Asia skod paa hans Skib og ingen Fiendtligheder fandt Sted i nogen Tid. Jmidlertid blev dog den fortræffelige Engelske Styrmand Peter Mitchel, som begav sig til MobarremBey for at anmelde ham, at Admiral Codrington ønskede at undgaae al Blodsudgydelse, skudt af hans Folk paa den Engelske Baad. Strax derpaa fyrede hans Skib, man kan ikke afgiøre, om det skeete med eller mod hans Befaling paa Asia, og blev derpaa aldeles ødelagt af det Engelske Admiralskibs Jld, saa at det fik den samme Skjebne som Capudana Beys Admiralskib, og begge de Tyrkiske Ad giratskibe laae nu som Vrag hver paa sin Side af det Engelske; da disse Skibe vare ryddede af Veien, saa blev Asia udsat paa sin hele Side for Jlden af den 2den og 3die Tyrkiske Linie, som borttog dens Besanmast tæt ved Plankerne, giorde nogle Kanoner ubrugbare og saarede flere af Mandskabet. Admiralen siger: at hans Collegers Greve Heydens og Ridder de Rignys Forhold var beundringsværdigt og exemplarisk. Tre Engelske Fregatter fulgte den Franske Capitain Hugons (som var Chef paa Fregatten Armida) fortræffelige Exempel. Dette blodige og 3delæggende Slag vedvarede i 4 Timer med uafbrudt Raserie og det Syn af Ødelæggelse, som viiste sig da det var forbi har vanskelig sin Lige (Admiral Codrington kan dømme om det; thi han commanderede Orlogskibet Orion i Søeslaget ved Trafalgar) den 21de Octbr. 1805, da alle Fiendens Skibe bleve gjorte aldeles ubrugbare, søgte Resten af Mandskabet paa dem at stikke dem i Brand, og det er forunderligt, at de Engelske Skibe kunde undgaae Følgerne af disse vedvarende og frygtelige Explosioner. Capitain Bathurst paa Orlogskibet Genua blev dræbt (Hertugen af Clarence har skrevet et Condolationsbrev til hans Kone). Capitain Bell, Chef for de Kongelige Marine Soldater paa Orlogskibet Asia, en fortræffelig Officeer blev skudt i Begyndelsen af Fægtningen; Lootsen Villiam Smith mistede ligeledes Livet. Admiralens Sekretair Hr. Dyer, fik en stærk Confusion af en Splint, saa at han ikke længere kunde giøre Tieneste. Admiralen omtaler ikke sin egen Søn men han skal være meget haardt saaret. Han tilstaaer, at dengang da han erfarede at Jbrahim havde brudt sit Ord, og hans øvrige Udaad, følte han stor Lyst til at tugte ham; men han forsikkrer, at han havde afholdt sig fra denne ulykkelige Yderlighed, naar han kun havde vidst nogen anden Udvei. Orlogskibene Asia, Genua og Albion have lidt saameget, at han maae sende dem tilbage til England. De øvrige Skibe haaber han at kunne faae reparerede paa Malta Jfølge Udsagnet af Capudana Beys Secretair, i Havnen ved Navarino, bestaaer Tyrkernes Tab i følgende: Tre Tyrkiske Orlogskibe, det Tyrkiske Admiralskib 850 Mand 650 Døde 84 Kanoner, et Dito paa 84 Kanoner, 850 Mand, et Dito paa 76 Kanoner, 850 Mand 400 Døde, 4 Ægyptiske Fregatter, hver paa 64 Kanoner, og paa 4 til 5000 Mand, 15 Tyrkiske Fregatter paa 48 Kanoner, hver paa 450 til 500 Mand, 18 Tyrkiske Corvetter, og 8 Ægyptiske hver paa 18 til 23 Kanoner, 200 Mand, 4 Tyrkiske Brigger, 8 Ægyptiske paa 19 Kanoner, med 130 til 150 Md. 5 Ægyptiske Brandere. - Paa den Engelske Flaade blev 75 dræbte og 19, saarede; Præsten Vinner blev saaret paa Orlogskibet Genua. Admiral Codrington tilskrev sin Colleger meget høflige Breve kort efter Slaget og takkede dem for den Bistand de havde forundet ham. Kongen af England har skiænket Admiral Codrington Storkorset af Bathordenen; alle høiere og lavere Officere paa Flaaden ere avancerede en Grad.